Document ID: /roh_data/filtered/fineweb-2-filterrobots_roh.jsonl.gz/43544

Ils 32 chanuns da 12cm novs duain serrar la largia ch'è vegnida averta il 2009 cun metter ord servetsch tancs cun la medema grondezza da muniziun.
L'acquist da questas armas saja dispitaivel damai ch'i na saja betg da spetgar che la Svizra vegnia attatgada a moda directa militara, uschia l'avis da la sanestra. Quest maletg da guerra saja antiquà e na correspundia betg al temp dad oz. En quest temp saja da sa preparar per attatgas da cyber e da terrorissem, qua saja da chattar respostas.
La gronda part dal parlament è dentant da l'avis ch'il militar dovria differentas abilitads. Uschia han els fatg valair cun 135 vuschs cunter 52 vuschs. Ils ulteriurs projects d'armaziun n'han betg gì problems da passar.
Nagina resposta en tge che duai vegnir investì
Betg vulì discutar ha la chombra gronda davart in nov credit da rama per ils proxims quatter onns, uschia che quel resta tar 20 milliardas francs. La Partida socialdemocratica (PS) vuless ch'il Cussegl federal declera per tge ch'ils daners vegnian investids. Oz nagin che sappia dir per tge che tants daners duain vegnir investids. Il Cussegl federal aveva proponì mo 18,8 milliardas.
RR novitads 11:30